钦定古今图书集成/明伦汇编/闺媛典/第146卷 > 王宠妻何氏
## 钦定古今图书集成/明伦汇编/闺媛典/第146卷 > 王宠妻何氏

按《建宁县志》：何氏，大南保人，王宠妻。宠年十五而病，
何于归侍汤药三月。宠亡，何年才十四，犹处子也。父
母迎归，谋欲嫁之，何恸哭仆地，以簪刺其喉。父母知
不可，强返之。自是遂绝迹母家。夫兄冬为臬掾，携家
福城，念何少，亦劝令改适。何曰：“伯以吾将累伯乎？第
日给米一升，他无所需也。”久之，立伯子为后，子又不
育，何矢志益坚。司训谭如桂每捐俸周给。年六十五
卒。